LidanRubinov/Halacha-QA huggingface dataset:
שאלה: חג שבועות במוצאי שבת: : בחג שבועות השנה תשע"ה : א הדלקת נרות? לפני אחרי הבדלה? ב מדליק אש? משאיר נר מערב שבת? ג מה מברך בערב שבת במוצ"ש? ד מתי ערים לתיקון ליל שבועות? ה אם כשתפילת החג ב-08:0 לא נשארים כל הלילה אני יכול להתפלל יחיד? אני נשאר ער כל הלילה!!
תשובה: 1. לקראת חג השבועות יש להיערך ולהדליק מערב שבת נר נשמה גדול על מנת שיוכלו להעביר ממנו אש לצורך הדלקת יום טוב. 2. המשתמשים בפמוטים יש להדביק נרות של החג עוד מיום שישי, אפשר להשתמש בנרות מוכנים בתוך קופסה קטנה של אלומיניום, ואין צורך בהדבקה בפמוטים שנעשה בנרות רגלים.. 3. יש להדליק נרות של החג לאחר צאת השבת ולפני הקידוש לאחר שאמרה בערבית ותודיענו או שאמרה 'ברוך המבדיל בין קודש לקודש' בהדלקת נרות האישה תברך שתי ברכות 1. להדליק נר של יום טוב 2. ברכת שהחיינו. 4. אין לעשות שום הכנה משבת ליום טוב לא לערוך שולחן לחתוך סלט,וכן לא להוציא אוכל מהמקפיא עבור מוצ"ש, ולא לומר אני הולך לישון כדי שיהיה לי כוח להיות ער בלילה, אבל מותר לחשוב כך. 5. הקידוש משולב עם הבדלה - ראשי תיבות יקנה"ז. 6. עדיף להתפלל במניין בשעה הרגילה ולא ביחיד וותיקין. לאחר סעודת החג מתכנסים לתיקון ליל שבועות או לשיעורים.
שאלה: חובה להתקין מסתור לכביסה?: האם דייר בבניין משותף מחוייב הלכתית להתקין מסתור לכביסה אותה הוא "מציג לראווה" ברבים? ללא המסתור הוא מכער את הבניין!
תשובה: : בהרבה מערי ישראל יש חוק עזר שלא לתלות כביסה במקום הפונה לרחוב (לדוגמא: זה לשון החוק בתל אביב "לא יתלה אדם ולא ירשה לתלות כביסה ברחוב, במרפסת, בחלון או בכל מקום אחר הפונה לרחוב, אלא אם קבע ראש העריה שלא ניתן לקיים איסור זה והתיר תליית כביסה במקום ובתנאים שפירט") לכן אם בעירך יש חוק כזה או שבפועל רואים שהנוהג הוא שלא לתלות כביסה על קירות הבנינים אפשר למנוע מהשכן לעשות זאת. מקור הדין: כיוון שבניין הוא נכס משותף דיניו נלמדים מהלכות שותפים, שם כותב השו"ע (חושן משפט סימן קסא): "אחד מהשותפין בחצר שבקש להעמיד בה בהמה או ריחים, (או) לגדל בו תרנגולים, חבירו מעכב עליו. וכן שאר דברים שאין דרך בני המקום לעשותם בחצרותיהם, בכולם השותפין מעכבין זה על זה." הרב משה מאיר אבינר.
שאלה: לחשוד ביהודים: ב"ה כבוד הרב התורה אומרת שאסור לחשוד בכשרים אני חושד כי נכוותי, בודק כל חיוב כספי. לא חותם הוראות קבע. מאוד חשדן. האם יש סימוכין בתורה לכך שאני מחוייב לחשוד ולבדוק? אולי כדי למנוע מבעלי עסקים "לעשות לי טריקים"
תשובה: מותר לבדוק כל חשבון וכל ענין שמא יש כאן טעות או כוונה לא טובה, אבל לחשוב במחשבה שזוהי בדיקה ליתר ביטחון ואיננו חושבים בדעתנו שהשני הוא שקרן או רמאי. עיקר האיסור לחשוד בכשרים הוא אם האדם מחליט בליבו שהשני שקרן או רמאי.וזה אסור לגמרי.
שאלה: הכשר בשר בהכשר רבנות (כללית) לספרדים: אנחנו ספרדים ומקפידים לאכול רק בשר חלק ב"י. עפ"י מה שנאמר לי וכך כתוב ביביע אומר (חלק ה סימן ג ) שלדעת הספרדים הנוהגים לפי מרן הב"י בשר רבנות הינו בשר שנמצא בו סירכא ונחשב לדידן לבשר טריפה, בניגות לדעת הרמ"א שהיקל בזה לאשכנזים. מבקש להאיר את עיניי אם אכן כך צריך לנהוג וכך בני משפחתי או שיש מתירין בשר זה לספרדים לכתחילה? ועוד מה דין הכלים (סירים, מנגל, סכו"ם) שהתבשל בהם בשר רבנות, האם מותר לכתחילה לאכול מהבשר חלק שהתבשל בהם? מעדיף (אם אפשר) התייחסות של רב ספרדי
תשובה: ראוי להשתדל לאכול רק בשר חלק(גם ברבנות יש בשר חלק) ולא לאכול בשר כשר שאיננו חלק. עם זאת, יש לדעת- שלאוכלים בשר כשר שאיננו חלק יש על מי לסמוך ואין להתייחס לכליהם ככלי טריפה. בזמנו אמר לי הרב אבורביע זצ"ל (רבה של פתח תקוה, שהרב עובדיה יוסף זצ"ל אמר לי שהוא רואה בו כרבו) שלפני כמאה שנה בשעת דוחק התכנסו הרבנים הספרדים בארץ והתירו לאכול בשר כשר שאיננו חלק גם לספרדים. ואין להעלות על הדעת שהיו מתירים בשר טרף. ולכן (וגם מסיבות נוספות) אין להתייחס לכלים שנתבשל בהם ככלים אסורים.
שאלה: הנחת שתילים בגוש בעציץ שבחצר.: : שאלתי בדבר רכישת שתילים והנחתם בעציץ אדנית בחצר, תחת כיפת השמים. האם מותר להניח ב: 1- עציץ אדנית לא נקוב על הקרקע? 2- עציץ או אדנית תלוי באוויר? 3- האם קיימים בשוק מוצרים אלה בהכשר?
תשובה: וברכת ד' יש לקנות שתילים שהוכנו בששית או בשביעית על פי היתר הלכתי ולא לקנות במשלה שאין לה פקוח הלכתי. 1. אם זה לא בבית אין לשתול אפילו באדנית או עציץ שאינו נקוב. 2. אין לשתול בחוץ אפילו אם זה מנותק מהקרקע, אפשר להקל רק בתוך בית. 3. לא ידוע לי. שבת בברכת התורה והארץ הרב יהודה הלוי עמיחי מכון התורה והארץ
שאלה: פרחים לשתיה - האם עורלה?: רציתי לשאול האם פרחי סמבוק שחור המשמשים לחליטה ונקטפים מעץ שהוא צעיר מ 3 שנים - האם יש ענין של עורלה? והאם מותר לקטוף את הפרחים מעץ מגינה פרטית שהפרחים הם מחוץ לחומה המפרידה ובעל העץ לא עושה דבר עם הפרחים והם נושרים? האם יש לקבל את אישורו? ישר כח ותזכו למצוות
תשובה: וברכת ד' עיקר שמוש הפרחים הוא לרפואה ולא לשתייה, ועל כן נראה שאדם שעשה מהם תמצית (צריך זהירות) אין בכך איסור ערלה, כיוון שערלה אוסרת את הפרי והטפל אליו, אבל הפרחים אינם טפלים לפרי אלא דינם כעלים וכדו' שאין בהם ערלה. כמו כן אין מגדלים עת העץ בשביל הפרח אלא יש מעט שמשתמשים בכך אין זה מגדיר את הפרח כעיקר העץ ועל כן נראה שאין בכך ערלה. שבת בברכת התורה והארץ הרב יהודה הלוי עמיחי מכון התורה והארץ
שאלה: חרקים בזיתים?: האם יש בעיה של חרקים בזיתים? אם כן, כיצד אפשר לדעת באיזה זית יש בעיה?
תשובה: וברכת ד' יש בעיה של זבוב החודר לזית, במקום שיש נגיעות רואים מקום כהה יותר בזית. אי אפשר לדעת האם הזית נגוע או לא אלא בראיית עין. בברכת התורה והארץ הרב יהודה הלוי עמיחי מכון התורה והארץ
שאלה: קטניות ירוקות מפורקות: קראתי שהרב מתיר לאכול בפסח קטניות ירוקות, האם נכלל בזה גם: 1. קטניות שנקנות מבושלות? כגון סנפרוסט (מבושל ומוקפא) או קופסאות שימורים 2. כנ"ל כשמגיעות מפורקות מהתרמיל (כגון אפונה)
תשובה: זה יחשב קטניות. אם זה היה עם התרמיל שרואים שזה ירק היה לזה דין אחר, אבל כאן שזה כבר בשימור נחשב כקטניות. הרי למה גזרו על קטניות? כי זה דברים שנמצאים בשימור כמו תבואה ומאחסנים אותם ביחד. ירקות אי אפשר לאחסן לאורך זמן ולכן גם אם ישמרו אותם בצורה מלאכותית זה לא יחשב קטניות, אבל כאן שזה גם נראה גרגירים ואפשר היה לאחסן אותם כמו תבואה הם יחשבו קטניות.
שאלה: נתינת שם לילד ע"י בחירה של רב: ו לרב האם יש עניין ללכת לרב שמוכר כמקובל ולשאול אותו איזה שם כדאי לתת לילד שנולד? או אפילו לתת לו כמה שמות שההורים רוצים והוא יחליט? או שכדאי בכל מקרה לבחור לבד כי זו סוג של נבואה להורים?
תשובה: זו זכותך מן השמים לתת שם לילדך, אל תחמיץ אותה ותמסור אותה לאחרים. יש מקום להתייעץ עם רב על שם בעייתי, כגון נמרוד או אחיתופל. "מקובלים" אינם מקובלים עלינו. לצערנו מצויים ביניהם גם שרלטנים שאסור להתייעץ איתם בשום נושא, חוץ מיחידים נסתרים צדיקים אמיתיים.
שאלה: לגבי תמצית פרחי סמבוק שחור: הרב כתב שצריך זהירות. האם יוכל הרב להסביר למה כוונתו? ישר כח השאלה נשאלה בהמשך לשאלה "פרחים לשתיה - האם עורלה?"
תשובה: וברכת ד' מה שכתבתי צריך זהירות מבחינה בריאותית יש הרבה מינים שהם רעילים, א"כ מלבד השאלות ההלכתיות יש גם צורך בזהירות מציאותית. בברכת התורה והארץ יהודה הלוי עמיחי מכון התורה והארץ
שאלה: הזרוע הלחיים והקיבה: ברצוני לשאול מדוע המצוות נתינת הזרוע, הלחיים והקיבה לכהן אינה נוהגת בימינו. הרי עינינו הרואות שחלקים אלו נמכרים בשוק ככל בשר אחר למרות שזו מצווה מדאורייתא?
תשובה: אפשר להקנות את זה והקונה מוותר על זה. אבל ודאי שאפשר לקיים את המצוה של נתינה ויש מקומות שעושים את זה בימינו, כמו תרומות ומעשרות או פדיון הבן. מישהו אמר שלא נהגו זה נכון בחו"ל, לעומת פדיון הבן שכן נהגו כי פדיון היה בחו"ל והתרגלו לקיים, לעומת זרוע, לחיים וקיבה שלא היה ולא התרגלו לקיים. זו לא גישה הלכתית אלא זאת היתה המציאות. אחד אמר לי שהוא לא בטוח שהוא כהן ולכן הוא לא רוצה לקבל זרוע - אבל על פדיון הבן כן מברכים היום, רואים שאפשר לקיים. זה כמו שלא הורגלו במצוות ישוב הארץ ולכן חושבים שאין בזה עניין - ברור שזאת טעות.
שאלה: אנשים עם כוחות מיוחדים: ראשית אומר שאני אדם מאמין מאוד, אוהבת את הק ה מאמינה באמונה שלימה באחדותו של הקב"ה ומודה על כל הטוב שגמל לי! אך ברצוני לשאול שאלה מעט מוזרה, לאחרונה נחשפתי לכך שיש אנשים בעלי כוחות מאוד מיוחדים - על טבעיים, שעוסקים בריפויי אנשים שהרפואה אינה מצליחה לגלות. הם אומרים שהם אינם מגדי עתידות או "ידעונים", כפי שהתורה מכנה אותם. האם אנשים אשר הרפואה המודרנית אינה מצליחה לעזור להם יכולים ללכת להתרפא אצל אנשים אלו (בעלי הכוחות המיוחדים), בין אם הם יהודים ובין אם לא? שבת ומענגת!!
תשובה: בדבר שלא הוכח כיעיל יש חשש של דרכי האמורי, אולם רפואה לא קונבנציונלית שהוכחה ונבדקה, והנסיון מראה שהיא יעילה - מותר להיעזר בה. אולם ביחס לכל מיני הדרכות מיסטיות, אין ללכת על פיהן כי אנחנו לא נתנהג בעולם לאור הדרכות מיסטיות. המשך חכמה אומר על הפסוק "גם האיש משה גדול מאד בארץ מצרים בעיני עבדי פרעה ובעיני העם", שגדלותו של משה נתבררה קודם כל על ידי עבדי פרעה, הם בדקו את מעשיו בהתחלה ורצו לומר שזה כישוף, עד שנאלצו הרשעים האלה להודות שאצבע אלוהים היא. לאחר שגדלותו של משה התבררה בעיני עבדי פרעה אז "ובעיני העם", גם העם העריך אותו. וומר המשך חכמה "והניסיון יוכיח על זה", הוא כנראה מתכוון לחסידים שוטים שאומרים על הגדול הזה "בעל מופת" ועל הגדול הזה "בעל מופת", האם זה התברר על ידי אנשים גדולים או שההמון אומר ככה? היום אומרים על כל מיני מיסטיקנים, יש בדרום או בצפון, מי קבע שיש להם באמת כוחות? אם זה היה מתברר ראשית על ידי אנשי תורה אמיתיים זה היה ר, אבל למה שההמון אומר אין משמעות. אם אדם חולה, הוא צריך להתפלל שיהיה לו רפואה שלימה, אבל לא להיתפס לכל מיני מיסטיקנים, אם זה עולה כסף אולי זה רמאות. יש אדם שעוזר כביכול ל בית על ידי מציאת פגמים בכתובה, אם השם של האישה כתוב עם יוד או בלי, יכול להיות שהשטר כשר בכלל שהרי כתובה היא רק שטר חוב - זה יגרום ל בית?! רק להיכנס אליו עולה 600 שקל ובהמשך עוד ת זה יביא?! יכול להיות שיש כוחות, אבל ההנהגה שלנו היא לא בדרך המיסטית, כמו שמוזכר שאם אחד יודע שאישתו של מישהו בגדה בו, האם הוא יגיד לבעלה? אין דבר כזה, אם זה ידיעה שלא הגיעה לפי הנתונים שאנחנו מקבלים - עדות היא לא בשמים, דיני תורה ניתנו לפי הדברים האלה. שאלו פעם את המהרש"ם האם יהיה מותר לשלוח בשבת מברק לצדיק שיתפלל, הוא ענה שלהתפלל במקום מותר, אבל אסור לחלל שבת כדי שצדיק יתפלל. אנחנו לא באים לומר האם יש או אין כוחות מיסטיים בעולם, אבל ההנהגה שלנו בעולם היא לא על פי הכוחות האלו. לגבי כוחות על טבעיים שאינם מיסטיקה ולא הוכחו, יש לבדוק היטב היטב במה מדובר וכל מקרה לגופו. בכל מקרה ההדרכה העקרונית של התורה היא: "תמים תהיה עם ה' אלוהיך", לברר על פי שכל של תורה ולא באמצעות דברים אלו.
שאלה: ברכות: אם נגיד בירכתי שהכל, ואחרי זה אכלתי או שתיתי שוב משהו שברכתו שהכל, ולא יצאתי וחזרתי מאותו מקום, האם צריך לברך שוב?
תשובה: באופן כללי, אם היתה דעתך שאולי תאכל משהו נוסף אינך צריך לשוב ולברך, אך אם בשעת הברכה התכוונת לאכול מאכל זה בלבד, או שלאחר האכילה גמרת בדרכך לסיים האכילה, עליך לשוב ולברך.
שאלה: הבדלה ביחיד: בס ד ברצוני לדעת אם יש אפשרות לעשות הבדלה לבד, כלומר רק אני, כי אין בית כנסת במקום שאני גר בו וההורים לא ממש שמחים על ההתחזקות שלי. כמו כן אשמח לדעת על מה מברכים בברכת בורא מני בשמים? איזה צמח בדרך כלל? ובכללי על תהליך ההבדלה ביחיד, אם בכלל אפשרי.
תשובה: ב"ה שמחתי מאוד לקבל את מכתבך, ואשתדל לעזור לך בכל מה שאוכל. אתחיל עם שאלתך. אפשר לעשות הבדלה לבד, ולא צריך אחרים. פשוט צריך נר, בשמים ויין. בשמים אפשר כל שיח שיש בו ריח טוב (מספיק טיפה) או כל בשמים אחרים (לא מטהר אויר של שירותים). אם תרצה תוכל למצוא את נוסח ההבדלה באינטרנט בחיפוש קל. קודם אנו מברכים על היי, אחר כך על הבשמים ואחר כך על הנר, ובסוף ברכת המבדיל. כדאי מאוד שתלמד באופן מסודר את הלכות ההבדלה. תיכנס לקישור הבא ותוכל למוד את הדברים באופן מאוד בהיר ונפלא. הקישור הוא: אם תרצה אשמח להיות בקשר איתך ולעזור לך בהמון דברים, בהדרכה בהמשך ההתחזקות שלך, בהכוונה לרב שתוכל להיות איתו בקשר והוא יוכל לכוון אותך באופן אישי וישיר. בהפניה למקום שבו תוכל ללמוד יהדות ולהכיר יותר ועוד ועוד. אשמח להיות בקשר ולעזור. תרגיש חופשי לפנות, לשאול ולבקש שלכך אני כאן. הרב יצחק גרינבלט.
שאלה: האם מותר להוסיף עליה לפני השלישי (ישראל) בשבת: האם מותר ומקובל בשעה שנדרש לכך להוסיף עליה, נניח בעליית הלוי של שבת או עדיף דווקא לאחר עלית השלישי? ישר כח ותזכו למצוות
תשובה: יש בתי כנסת שלא מוסיפים כלל משום טירחא דציבורא. ויש כאלה מוסיפים וראוי להוסיף ברמה סבירה ולא להטריח את הציבור יותר מידי. לשאלתך מותר להוסיף בתוך עליית לוי להוסיף עוד עליה בתנאי שלכול אחד יקראו שלושה פסוקים לפחות - והעולה הזה נחשב שלישי.
שאלה: תחנון בשמע שעל המיטה: האם נשים חייבות בתחנון בקריאת שמע שעל המיטה?
תשובה: הוידוי בקריאת שמע בלילה הוא כדי לעשות חשבון נפש של היום לפני השינה, והוא טוב גם לנשים, אבל הוא איננו חובה לאף אחד, ורק יש בו מעלה טובה.
שאלה: איך בודקים את הזבוב בזיתים?: בהמשך לתשובתו של הרב, למעשה כל זית שיש בו חלק כהה יותר הוא נגוע?! יש המון זיתים כאלה. השאלה נשאלה בהמשך לשאלה "חרקים בזיתים?"
תשובה: וברכת ד' לא. מכות רגילות אינן תופסות נפח, אבל כאשר יש עקיצת זבוב, המקום נראה מעוך או שיש חור הטלה. בברכת התורה והארץ הרב יהודה הלוי עמיחי מכון התורה והארץ
שאלה: דרך ארץ בשתיה: הבן איש חי כתב שדרך ארץ בשתיה היא לא לשתות את כל הכוס בפעם אחת אלא לשייר מעט. וכן כששותה ישתה מיושב. האם, בשני הדברים הנ"ל נוהגים היום או שאפשר להקל?
תשובה: גם היום רצוי להיזהר בזה, אך יש לדעת שזה איננו דין אלא המלצה טובה, ובשעת צורך אפשר להקל.
שאלה: קנינו אבטיח מערבי- בעיה של שמיטה?: קנינו אבטיח מערבי שמוכר ברחוב, שכחנו לשאול האם הוא זה שמגדל אותם או שמא יהודי ואז זו סחורה בפירות שביעית, האם מותר לאוכלו?
תשובה: וברכת ד' מכיוון שרוב הקרקעות מכורות בהיתר מכירה, על כן אפשר לסמוך על הרוב ולהקל, כל זאת בדיעבד מכיוון שלכתחילה צריך לקנות רק ממקומות מפוקחים. בברכת התורה והארץ יהודה הלוי עמיחי מכון התורה והארץ
שאלה: גפן שניטע לפני שנת שמיטה: הרב, אכן הפרטים נכונים. מה בעניין שמיטה? אין בעיה למרות שבדיעבד העץ ניטע פחות מחודש לפני ראש השנה? האם מותר היום לקשור את הענפים החדשים שיוצאים כך שהענף יכוון למקום מסוים? מראש, השאלה נשאלה בהמשך לשאלה "עץ שנשתל לפני ראש השנה"
תשובה: וברכת ד' נכון, כיוון שהעץ היה בקרקע ולאחר מכן היה בעציץ נקוב על קרקע א"כ הוא כאדמה כל הזמן ולא הייתה נטיעה חדשה, ולכן זה שהוכנס לקרקע שבועיים לפני ר"ה אין כאן גריעותא. בברכת התורה והארץ יהודה הלוי עמיחי מכון התורה והארץ
שאלה: צדק ה : הייתי רוצה לשאול שאלה שמטרידה אותי מאוד: כתוב במסכת חגיגה: זכה צדיק, נוטל חלקו וחלק הרשע בגן עדן, לא זכה (הרשע) נוטל חלקו וחלק הצדיק בגהינם. ושואל אני: האם זהו הצדק של הקב ה?? מדוע הרשע לא יקבל גם הוא את שכרו על המצוות שעשה בזה העולם, למה הצדיק יהנה מחלקו שלא זכה בו? האם זו תורת הגמול שעוברת כחוט השני בכל התנ ך כולו? וגם ההיפך, מדוע הרשע יחטוף על העבירות של הצדיק? האם זהו הצדק של הקב ה?
תשובה: ח קבעו שלכל אדם משעת לידתו יש חלק בגן עדן וגם חלק בגיהנם. אם זכה בגן עדן הרי החלק בגיהנם נותר ריק. ואם קיבל עונש גיהנם חלקו בגן עדן נשאר ריק. ואז אלה שבאים לגן עדן מתחלקים בכל המקומות הפנויים, וחלילה אלה שבגיהנם סובלים מכל הצער שיש שם. משל לאוטובוס צפוף שירדו חלק מהנוסעים, כל הנשארים נהנים מהריווח, ולהפך להפך.
שאלה: נישואים עם גר : האם לבחורה יהודיה (וחרדית) מותר להתחתן עם גר? האם יש הלכה כזאת שאומרת שגר צריך להתחתן עם גיורת ורק בדור שלישי יוכלו צאצאיו לשאת יהודים מזרע ישראל? השאלה נשאלה בהמשך לשאלה "האם מומלץ להתחתן עם גרים"
תשובה: אין שולחן ערוך לחרדית. יש שולחן ערוך והלכה לכל עם ישראל. מותר לגר להתחתן עם בת ישראל וכן לישראל להתחתן עם גרה. לכהן יש איסור להתחתן עם גיורת.
שאלה: מנהג מקום מול מורשת אבות בנושא צניעות: האם אישה ספרדיה מחויבת לפסק השו"ע לכסות עד הקרסול או שאפשר להסתמך על המנהג הרווח לכסות עד הברך כולל, כפי המובא במשנה ברורה?
תשובה: זה תלוי במנהג המקום. ודאי שאם התרגלו ללכת בצורה פרוצה זה לא יועיל אבל עד כמה בדיוק כמה סניטמטרים לפה או לשם, אפשר ללכת לפי המנהג.
שאלה: העברת תכולת עציץ בשמיטה: גרניום שנמצא בעציץ נקוב במרפסת - האם מותר בשמיטה להעביר אותו ביחד עם האדמה לתוך עציץ נקוב אחר (גדול יותר) שגם הוא במרפסת?
תשובה: וברכת ד' פעולת העברה לעציץ עם יותר אדמה איננה שתילה וזריעה ולא נטיעה אלא יש בזה אולי אסור דרבנן של מלאכה המטיבה עם הצמח, תולדת זורע. מכיוון שזו מלאכה דרבנן אם היא באה להצלת הגידול הרי זה לאוקמי ומותר בשביעית, ועל כן אם צריך להעביר כדי שהעציץ יוכל לחיות אפשר להעביר גם ליותר אדמה, אבל אם אין כל חסרון בעציץ הנכחי ותוספת העפר היא לטובת הצמח בלבד אין לעשות כן בשביעית אפילו במרפסת פתוחה. אם המרפסת סגורה גם מלמעלה אפשר להקל. בברכת התורה והארץ יהודה הלוי עמיחי מכון התורה והארץ
שאלה: כתמים על בגד: לרב בלילה שעבר חלה עונת פרישה שלנו ופרשנו כדין. בבוקר בדקתי בדיקה נקיה ואחר כך לבשתי בגד צמוד צבעוני.במשך היום לא ראיתי דם. עכשיו הורדתי תחתית של חצאית שלבשתי במשך היום בצבע קרם- אופוואיט בהיר וראיתי עליה מספר כתמים קטנים בצבע חום בהיר. 1. הבגד יצא מהארון אבל יתכן שנלבש קודם על ידי ביתי הקטנה או אחותי. 2. הכתמים נפרדים וכל אחד מהם קטן מגריס. 3. הצבע לאו דווקא של דם - יתכן לכלוך וכדומה - כאמור למיטב זכרוני הבגד לא כובס לאחרונה. כיצד לנהוג?
תשובה: הינך טהורה. חשוב לציין כשיש חשש לכתם שבא מהגוף מומלץ לא להיות ביחד לילה או שתי לילות. הרב אליעד בן-דוד הרב שמואל הולשטיין
שאלה: בעלות על קרקע בישראל: אני שוקל לקנות קרקע חקלאית בא"י (אני גר בחו"ל). האם יש עניין הלכתי לקנות בא"י קרקע? האם יש גודל מינימום? האם יש דברים שצריך להקפיד עליהם בזמן הקניה? האם אפשר לקבל מקורות?
תשובה: המצווה לקנות קרקע בא"י היא רק כאשר גואלים אותה מנוכרים, אין מצווה לקנות קרקע מישראל. אך אם ע"י הקניה תחזק יותר את אחיזתך בארץ יש בכך מצווה.
שאלה: אסתר המלכה ואחשוורוש: לכבוד הרב איך יכול להיות שאסתר המלכה הולידה ילדים לאחשוורוש? הרי היא יהודיה והוא גוי. האם בזמנם זה היה מותר? הרי זה היה אחרי מתן תורה.
תשובה: לשואל על אסתר נגזר לשמש כלי לגילוי שכינה. במסירות נפש מופלאה היתה מוכנה למסור את גופה ולומר את המשפט הכל כך קשה: "וכאשר אבדתי אבדתי". אסתר ידעה היטב שמהלך זה יביא למחיקת זהותה ודתה, היא ידעה שבניה עתידים להמשיך את שושלת מלכי פרס ומדי ולהיות גויים גמורים, אבל היא גם יודעת שכל עתידו של עם ישראל יכול להיות מוכרע כעת על ידה, ולכן הסכימה להתענות תחת מלך גוי ורשע ובלבד שגזירת השמד תסור מעל עמה, וכבר קבעו ח : פיקוח נפש דוחה את כל התורה כולה. נאמנה
שאלה: הדפסת כניסה לפני או אחרי תפילת בוקר: אני - וכמוני מספר גדול של עובדים דתיים, עובדים בחברה ממשלתית גדולה. במסגרת עבודתנו נדרש להדפיס כניסה, כלומר להעביר תג עובד במכשיר המקשר את אותה העברה לתחילת יום עבודה וספירת הזמן ע"ח פקודת עבודה. נדרש להשלים 8.5 שעות עבודה יום. אוסיף כי לרשותנו שירות הסעות בשעות קבועות המביאות אותנו למקום עבודתנו ובצהריים מחזיר אותנו לביתנו. קיימים מנייני תפילת שחרית המתחילים עם הגעת העובדים (הגעת ההסעות). אורך התפילה כ-40 דקות. שאלתי: האם רשאי אני להדפיס לפני תחילת התפילה או שזהו נחשב גזל חשש גזל? אציין כי : 1) במידה ומדפיסים רק אחרי התפילה, נגזרת אוטומטית כחצי שעה מאותו יום עבודה (בממוצע שעתיים בשבוע) שנדרש "להחזיר" ע"ח שעות נוספות 2) רבים אכן נוהגים להדפיס לפני תפילה וככל הנראה הדבר נעשה בידיעת המעסיק (וגם הוועד) ולא התקבלה הודעה ברורה מצד ההנהלה האוסרת את זה 3) רב המפעל כתב לפני מעל 20 שנה (בתקופת הקמת המניינים) כי הדפסה לפני העבודה הינה חשש גזל ו - אז - הייתה עלול לסכן את קיומם של אותם מניינים בעיני ההנהלה ולכן אין לעשות כן.
תשובה: בודאי שאין להדפיס כניסה לפני תפילת שחרית, וצדק הרב שכתב שהעושה כן עובר באיסור גזל. ההלכה מאוד מחמירה בנושא של גזל זמן מהמעביד, ולשם כך הקלו ח על הפועל שיתפלל רק חלק קטן מאוד של התפילה  מכל מקום אין לנהוג כך למעשה היום ולהתפלל רק מעט כי ההלכה הקלה דווקא עם מי שעובד לאורך כל שעות היום, כך שעל כורחו זמן התפילה הוא בתוך שעות העבודה. כמו כן, על פי החוק במדינה זמן התפילות אינו נחשב לשעות העבודה, ואין סיבה שבמקום עבודתך ישתנה הענין. אם יש לאדם צורך מיוחד והוא מקבל אישור לכך מההנהלה של מקום העבודה, הכול יהיה נדון לפי ההסכם שיגיע עם ההנהלה, אך כל זמן שאין הסכם מיוחד הדין כנ"ל, שזמן התפילה אינו נחשב לשעות עבודה. הדין אינו משתנה על אף מנהג של רבים העושים כן, עד שיתקבל אישור מפורש של ההנהלה לכך, לאדם מסוים או לכלל העובדים. גם אם 'ככל הנראה'  כלשון שאלתך  ההנהלה מודעת לכך צריך אישור מפורש, ולא מספיקה כאן הסכמה שבשתיקה. הרב יהודה רוט
שאלה: נדרים: כשדיברתי עם חבר שלי על מבחן שיהיה לנו בקרוב, הוא אמר לי שזה יהיה קל והוא אמר: "נשבע שאני ואתה עוברים אותו". האם השבועה גם קשורה אליי? האם במידה ואני נכשל במבחן, העונש יהיה גם עליי או רק על החבר? (אני לא נשבעתי הוא נשבע). מראש
תשובה: הסגנון דיבור הזה הוא סגנון חמור ולא אחראי. השבועה היא שלו בלבד.
שאלה: הלל ביום ירושלים: לכבוד הרב, אין אני בא לחלוק על עצם השמחה שביום ירושלים, אני בטוח שהיו ניסים גדולים ושאנו צריכים לשמוח על כך, אבל אני שואל שאלה הלכתית על תקנת הרבנות הראשית לגמור את ההלל: הרי ההלל ביום העצמאות נלמד מתקנתם של הנביאים הראשונים (פסחים קיז.), ושם מדובר על שיחרור מעול האומות, יציאה מעבדות לחירות כמו פסח, חנוכה ויום העצמאות. אבל לא מדובר על הצלת חיים, ניצחון במלחמה או כיבוש שטחים, מרובה ככל שיהיה. בנוסף, בפסיקתא נאמר בקשר להלל: "ואין אומרין אותו אלא על חורבנה של מלכות", כלומר שיחרור של עם ישראל מעבדות לחירות ולא שיחרור ערים קדושות ככל שיהיו, משלטונה של מלכות. אם כן, מדוע תקנת הרבנות הראשית לומר את ההלל?
תשובה: בגמרא בפסחים נאמר כי הלל זה נאמר בנצחון יהושע על הכנענים, ובמלחמת דבורה וברק בסיסרא, וכן חזקיה בהצלה מסנחריב. והנביאים תיקנו על כל צרה שניצלים ממנה. במלחמת ששת הימים אויבינו דיברו על השמדת הישוב היהודי בארץ והריסת מדינת ישראל ח"ו. והיתה סכנה כמו בימי החשמונאים ואולי יותר. וגם הנצחונות היו גדולים בניסים יותר ממלחמות החשמונאים. ומי שהיה אז הרגיש שההצלה חייבת באמירת הלל ברוב גדולתה. וגם רוב הרבנים החרדים שלא הסכימו עליהם העצמאות הכירו בגודל הנס בששת הימים.
שאלה: ארצות הקיני הקניזי והקדמוני: לכבוד הרב איפה נמצאים ארצות הקיני הקניזי והקדמוני ומה גבולם? מראש
תשובה: לשואל, בדברי ח (בבא בתרא נו ע"א, ירושלמי שביעית פ"ו ה"א ובראשית רבה פרשה מד) יש מספר דעות על מקומם. לפי שתי דעות מדובר על אזורים בעבר הירדן המזרחי: "ערבייא, שלמייא נבטייא", כנראה אזור הנבטים בדרום עבר הירדן המזרחי  או אדום מואב ועמון, שלא נכבשו על ידי בני ישראל ביציאת מצרים (בדעה האחרונה מצדד פירוש 'דעת מקרא' בבראשית טו, יט, עיין שם, שהסביר לפי זה שאדום ומואב ועמון ירשו את הארצות הללו כחלק מירושת אברהם בגלל קשרם המשפחתי אליו). לפי שיטות אחרות בח מדובר על ארצות רחוקות יותר: "אסיא ואספמיא ודמשק" - סוריה וחלק מתורכיה, ודעה רביעית מוסיפה גם את "קרתיגנא", היא קרתגו שבצפון אפריקה, תוניס. להרחבה על ארצות אלה ראה בספרו של אבי מורי הרב ישראל אריאל שליט"א 'אוצר ארץ ישראל' חלק א פרק ו, ובמפה שם, וכן בפירושו של פרופ' פליקס לירושלמי שביעית, ח"ב עמ' 22-23.
שאלה: התרת נדרים - ע"י פתח : האם חרטה שאדם מביע מעצמו או ששואלים אותו?
תשובה: נחלקו בזה המרדכי והרמב"ם, לדעת הרמב"ם - שיאמר בעצמו שמתחרט. ולמרדכי- אפשר לשאול אותו אם מתחרט. מקורות: ב"י רסח, דרכי משה אות ג'.
שאלה: תפילות במניין בעבודה: בהמשך לשאלה הקודמת,אני נמצא כעת בתהליך של חיפוש עבודה. אם נניח מציעים לי משרה ששעות הפעילות בה הן 8:00 עד 17:00,הרי בימי הקיץ כנראה שלא אצליח להתפלל מנחה במניין. האם במקרה כזה עליי לחפש עבודה אחרת? השאלה נשאלה בהמשך לשאלה "גדר "אונס" לעניין תפילות במניין"
תשובה: אתה יכול לקבל הצעה זו. כמובן אם אתה מקבל שתי הצעות ובאחת מהן מתאפשר להתפלל במניין עדיף שתבחר בזו שמתאפשר.
שאלה: הפרה והתרת נדרים בשבת: האם לבעל או לבית הדין מותר להתיר או להפר נדרים בשבת?
תשובה: הפרת נדרים ע"י הבעל או האב בשונה מהתרת נדרים מותר בשבת. הבעל מפר בלבו וגורם שהיא תעבור על הנדר במיידית. התרת נדרים עושים בשבת רק לצורך השבת לדוגמא אם נדר שלא ילבש בגדי שבת ולא התיר לפני שבת יתיר בשבת. (מקורות: נדרים עז,א. הלכות נדרים רלד, כד. הלכות שבת שמא,א משנ"ב שם, רמב"ם שבועות ו,ו.)
שאלה: אורך החצאית: כיצד ייתכן שישנן לא מעט נשים חרדיות שהולכות עם חצאיות המגיעות עד מעט אחרי הברך (וכמובן שעולות מעל הברך כשהן יושבות )? איפה הצניעות? כששאלתי פעם אמרו לי שדווקא אלו שהולכות עם חצאית "עד הרצפה" זה דרך פריצות - מה זה, עולם הפוך?
תשובה: פעמים מלמדים את הציבור החרדי שכל מה שיש אצל אחרים הוא פסול, ואפילו כשרואים דבר טוב הם מבטלים אותו כדי שלא יתקרבו לציבור השני וילמדו ממנו. אני סובר כמוך שזוהי הגזמה וטעות, אבל אין עם מי לדבר כי לא ישמעו לנו. וכך שמעתי שאמר גם הרב מאזוז שליט"א.
שאלה: הפרישו חלה ואינם יודעים היכן היא?: לרב, הפרישו חלה והיא בתוך העיסה או בתוך תבשיל,מה עושים?
תשובה: אפשר לעשות התרת נדרים ולהפריש מחדש. (שבות יעקב ג,כז. )
שאלה: העברת אש ביו"ט: כשמעבירים אש ביו"ט מנר לגפרור, האם צריך שהפעולה תתבצע מהצד הלא דליק של הגפרור? או שזה לא משנה לאיזה צד של הגפרור מעבירים את האש?
תשובה: לא משנה מאיזה צד.
שאלה: לימודי מקצוע לנשים : יש לי התלבטות קשה לגבי הלימודים. חשבתי על לימודי סיעוד - אחיות שנמשכים 4 שנים, אבל משום מה נתקפתי קצת בייסורי מצפון לגבי בחירת המקצוע כי שמעתי קצת תגובות שליליות מאנשים על בחירת המקצוע שזה קשה ושכר לא מתגמל. חשבתי על זה 4 שנים זה פרק זמן ארוך אז למה לא כדאי לנסות ללמוד לימודים יותר גבוהים עם תנאים טובים וכו כמו לימודי הנדסה, מחשבים וכד שגם נמשכים 4 שנים. רציתי לברר מה דעת הרב לגבי לימודים אקדמיים לנשים, כלומר האם יש עדיפות ללימודי מקצועות נשיים כגון מורה אחות עו"ס וכד, או שהיא יכולה ולבחור בכל תחום שתרצה?
תשובה: וסליחה על העיכוב. איני מכיר התייחסות תורנית-אמונית שלפיה יש להעדיף 'אובייקטיבית' מקצוע זה או אחר. השיקולים לבחירת המקצוע צריכים להיות בראש ובראשונה ערכיים, כמו למשל באיזה מקצוע את חושבת שתתרמי את התרומה הטובה ביותר לחברה, וכיצד המקצוע ישתלב בצורה הטובה ביותר עם משימת הקמת בית בישראל. התשובה המדוייקת לכך כמובן משתנה מאדם לאדם. מלבד השיקולים הערכיים קיימים גם שיקולים 'מקצועיים' - מהו המקצוע המתאים לכוחותייך ולתכונות שלך. אדם לא יוכל לתרום באמת לעולם כשהוא עוסק במקצוע שאינו מתאים לכוחותיו. כמובן שבכל הנקודות הללו אין בידי לייעץ לך, והכתובת המתאימה יכולה להיות מישהי שמכירה אותך או לחילופין מכון להכוונה מקצועית. הרבה הצלחה יעקב.